זמר הפלוגות 
את זמר הפלוגות נשיר לך למזכרת,; אפל, אפל הואדי, המישמר, הכן!; הלכה, הלכה פלוגה בלילה בשרשרת,; הלכה פלוגת שדה לאש ולמגן.; חכי לנו, ארצי במשעולי הרייך,; חכי לנו בשדות הלחם הרחבים!; את שלום המחרשה נשאו לך בחוריך,; היום הם לך נושאים שלום על הרובים.; פלוגה, עלי, עלי בהר,; פלוגה, כבוש תכבושי!; במקום שם איש עוד לא עבר,; שם יעברו הפו"שים.; למען אם ובן ואב; הסוללה נקימה.; פלוגה, לא תם, לא תם הקרב,; פלוגה , צעוד קדימה!; לשווא, לשווא אמרו, רק הימים הם לנו,; לשווא אמרו, לאש ושוד נדון הליל,; הלילה והיום רק לחיים ניתנו,; הלילה והיום הם ארץ ישראל!; מן השפלה בחוף ועד גדרות התיל,; ומנקרות הרים ומבקעות וגיא,; נשיב לך את היום, ארצי ואת הליל,; נשיבה לך אותם למען כל החי!; פלוגה, עלי, עלי בהר...; כי לא לשווא, אחי, חרשת ובנית,; לנפש ולבית לנו מלחמה!; גוערה, תל עמל, כנרת וחניתה,; אתן לנו דגלים, ואנו החומה.; כי לא נשוב אחור, ודרך אין אחרת,; אין עם אשר יסוג מחפירות חייו.; הלכה, הלכה פלוגה בלילה בשרשרת,; פניך מולדתי, הולכים אתם בקרב!; פלוגה, עלי, עלי בהר...; 